title: Decizia (UE) 2019/407 a Consiliului din 4 martie 2019 privind încheierea, în numele Uniunii Europene, a Acordului pentru prevenirea pescuitului nereglementat în marea liberă din zona centrală a Oceanului Arctic

text:
                  15.3.2019

                  RO

                  Jurnalul Oficial al Uniunii Europene

                  L 73/1

         DECIZIA (UE) 2019/407 A CONSILIULUI
         din 4 martie 2019
         privind încheierea, în numele Uniunii Europene, a Acordului pentru prevenirea pescuitului nereglementat în marea liberă din zona centrală a Oceanului Arctic
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (6) al doilea paragraf litera (a) punctul (v),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     Uniunea deține competența exclusivă, în cadrul politicii comune în domeniul pescuitului, de a adopta măsuri de conservare a resurselor biologice marine și de a încheia acorduri cu țări terțe și cu organizații internaționale în acest sens.

                     (2)

                     În temeiul Deciziilor 98/392/CE (2) și 98/414/CE (3) ale Consiliului, Uniunea este parte contractantă la Convenția Organizației Națiunilor Unite asupra dreptului mării din 10 decembrie 1982 („convenția”) și la Acordul privind punerea în aplicare a dispozițiilor Convenției Organizației Națiunilor Unite privind dreptul mării din 10 decembrie 1982 în ceea ce privește conservarea și gestionarea populațiilor transzonale de pești și a stocurilor de pești mari migratori (denumit în continuare „Acordul privind stocurile de pește”). Atât convenția, cât și Acordul privind stocurile de pește obligă toate statele să coopereze în ceea ce privește conservarea și gestionarea resurselor marine vii. Acordul pentru prevenirea pescuitului nereglementat în marea liberă din zona centrală a Oceanului Arctic (denumit în continuare „acordul”) îndeplinește această obligație.

                     (3)

                     Regulamentul (UE) nr. 1380/2013 al Parlamentului European și al Consiliului (4) prevede faptul că Uniunea își dezvoltă relațiile externe în domeniul pescuitului în conformitate cu obligațiile sale internaționale și cu obiectivele sale de politică, precum și cu obiectivele și principiile prevăzute la articolele 2 și 3 din regulamentul menționat, pentru a asigura exploatarea, gestionarea și conservarea în mod durabil a resurselor biologice marine și a mediului marin. Acordul este consecvent cu obiectivele menționate.

                     (4)

                     La data de 31 martie 2016, Consiliul a autorizat Comisia să negocieze în numele Uniunii un acord internațional pentru prevenirea pescuitului nereglementat în marea liberă din zona centrală a Oceanului Arctic. Negocierile respective s-au încheiat cu succes la data de 30 noiembrie 2017. În conformitate cu Decizia (UE) 2018/1257 a Consiliului (5), Acordul pentru prevenirea pescuitului nereglementat în marea liberă din zona centrală a Oceanului Arctic a fost semnat la 3 octombrie 2018, sub rezerva încheierii sale la o dată ulterioară.

                     (5)

                     Semnarea acordului va promova consecvența în abordarea Uniunii cu privire la conservare în toate oceanele, precum și consolidarea angajamentului acesteia cu privire la conservarea pe termen lung și utilizarea în mod durabil a resurselor biologice marine la nivel global și este, prin urmare, în interesul Uniunii.

                     (6)

                     Acordul ar trebui să fie aprobat,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul pentru prevenirea pescuitului nereglementat în marea liberă din zona centrală a Oceanului Arctic (denumit în continuare „acordul”).
            Textul acordului este atașat la prezenta decizie.

            Articolul 2
            Președintele Consiliului desemnează persoana sau persoanele împuternicite să depună, în numele Uniunii, instrumentele de aprobare prevăzute la articolul 15 din acord.

            Articolul 3
            Prezenta decizie intră în vigoare în a treia zi de la data publicării sale în Jurnalul Oficial al Uniunii Europene.

            Adoptată la Bruxelles, 4 martie 2019.

                  Pentru Consiliu

                  Președintele

               A. ANTON

            (1)  Aprobarea din 12 februarie 2019 (nepublicată încă în Jurnalul Oficial).

            (2)  Decizia 98/392/CE a Consiliului din 23 martie 1998 privind încheierea de către Comunitatea Europeană a Convenției Organizației Națiunilor Unite din 10 decembrie 1982 privind dreptul mării și a Acordului din 28 iulie 1994 privind punerea în aplicare a părții XI din aceasta (JO L 179, 23.6.1998, p. 1).

            (3)  Decizia 98/414/CE a Consiliului din 8 iunie 1998 privind ratificarea de către Comunitatea Europeană a Acordului pentru punerea în aplicare a dispozițiilor Convenției Organizației Națiunilor Unite asupra dreptului mării din 10 decembrie 1982 privind conservarea și gestionarea populațiilor transzonale și a stocurilor de pești mari migratori (JO L 189, 3.7.1998, p. 14).

            (4)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).

            (5)  Decizia (UE) 2018/1257 a Consiliului din 18 septembrie 2018 privind semnarea, în numele Uniunii Europene, a Acordului pentru prevenirea pescuitului nereglementat în marea liberă din zona centrală a Oceanului Arctic (JO L 238, 21.9.2018, p. 1).


title: Decizia (PESC) 2019/415 a Consiliului din 14 martie 2019 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  15.3.2019

                  RO

                  Jurnalul Oficial al Uniunii Europene

                  L 73/110

         DECIZIA (PESC) 2019/415 A CONSILIULUI
         din 14 martie 2019
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Decizia 2014/145/PESC (1).

                     (2)

                     La 12 septembrie 2018, Consiliul a adoptat Decizia (PESC) 2018/1237 (2) prin care a prelungit măsurile prevăzute în Decizia 2014/145/PESC pentru o perioadă suplimentară de șase luni.

                     (3)

                     Având în vedere continuarea subminării sau a amenințării integrității teritoriale, a suveranității și a independenței Ucrainei, aplicarea Deciziei 2014/145/PESC ar trebui să fie prelungită pentru o perioadă suplimentară de șase luni.

                     (4)

                     Consiliul a reexaminat desemnările individuale prevăzute în anexa la Decizia 2014/145/PESC și a decis să modifice informațiile referitoare la anumite persoane fizice și entități.

                     (5)

                     Din lista persoanelor și entităților desemnate ar trebui să fie eliminată rubrica referitoare la o persoană decedată.

                     (6)

                     Prin urmare, Decizia 2014/145/PESC ar trebui modificată în mod corespunzător,

               ADOPTĂ PREZENTA DECIZIE:

            Articolul 1
            La articolul 6 din Decizia 2014/145/PESC, al doilea paragraf se înlocuiește cu următorul text:

               „Prezenta decizie se aplică până la 15 septembrie 2019.”

            Articolul 2
            Anexa la Decizia 2014/145/PESC se modifică în conformitate cu anexa la prezenta decizie.

            Articolul 3
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 14 martie 2019.

                  Pentru Consiliu

                  Președintele

               G. CIAMBA

            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).

            (2)  Decizia (PESC) 2018/1237 a Consiliului din 12 septembrie 2018 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 231, 14.9.2018, p. 27).

            ANEXĂ
            Anexa la Decizia 2014/145/PESC se modifică după cum urmează:

                        1.

                        Rubrica referitoare la persoana indicată mai jos se elimină:

                                    96.

                                    Alexander Vladimirovich ZAKHARCHENKO.

                        2.

                        Rubricile referitoare la persoanele și entitățile enumerate mai jos se înlocuiesc cu rubricile următoare:
                        Persoane

                                       Nume

                                       Date de identificare

                                       Motive

                                       Data includerii pe listă

                                       „19.

                                       Alexandr Viktorovich VITKO
                                       (Александр Викторович ВИТКО)

                                       Data nașterii: 13.9.1961
                                       Locul nașterii: Vitebsk (RSS Belarusă)

                                       Comandant al Flotei Mării Negre, amiral. Comandant-șef adjunct al marinei militare ruse.
                                       Responsabil de comanda forțelor ruse care au ocupat teritoriul suveran al Ucrainei.

                                       17.3.2014

                                       22.

                                       Dmitry Olegovich ROGOZIN
                                       (Дмитрий Олегович РОГОЗИН)

                                       Data nașterii: 21.12.1963
                                       Locul nașterii: Moscova

                                       Fost viceprim-ministru al Federației Ruse. A solicitat public anexarea Crimeei.
                                       Din 2018 ocupă postul de director general într-o societate de stat.

                                       21.3.2014

                                       31.

                                       Valery Kirillovich MEDVEDEV
                                       (Валерий Кириллович МЕДВЕДЕВ)
                                       Valeriy Kyrylovych MEDVEDIEV
                                       (Валерiй Кирилович МЕДВЕДЄВ)

                                       Data nașterii: 21.8.1946
                                       Locul nașterii: Șmakovka, regiunea Primorski

                                       Fost președinte al Comisiei electorale din Sevastopol (până la 26 mai 2017). Responsabil de gestionarea referendumului din Crimeea. Responsabil, în cadrul sistemului rus, de validarea rezultatelor referendumului.
                                       Rămâne activ în sprijinirea acțiunilor sau politicilor separatiste.

                                       21.3.2014

                                       35.

                                       Oleg Yevgenyvich BELAVENTSEV
                                       (Олег Евгеньевич БЕЛАВЕНЦЕВ)

                                       Data nașterii: 15.9.1949
                                       Locul nașterii: Moscova

                                       Fost reprezentant plenipotențiar al președintelui Federației Ruse în așa-numitul «District federal al Crimeei», responsabil de punerea în aplicare a prerogativelor constituționale ale șefului de stat rus pe teritoriul Republicii Autonome Crimeea anexate. Fost membru nepermanent al Consiliului de Securitate rus.
                                       Fost reprezentant plenipotențiar al președintelui Federației Ruse în districtul federal al Caucazului de Nord (până în iunie 2018).
                                       Rămâne activ în sprijinirea acțiunilor sau politicilor separatiste.

                                       29.4.2014

                                       36.

                                       Oleg Genrikhovich SAVELYEV
                                       (Олег Генрихович САВЕЛЬЕВ)

                                       Data nașterii: 27.10.1965
                                       Locul nașterii: Leningrad

                                       Fost ministru al Afacerilor Crimeei. Responsabil de integrarea Republicii Autonome Crimeea anexate în cadrul Federației Ruse.
                                       Fost șef de cabinet adjunct al guvernului rus, responsabil de organizarea lucrărilor Comisiei guvernamentale privind dezvoltarea socioeconomică a așa-numitei «Republici Crimeea».
                                       Șef de personal al Camerei de Audit a Federației Ruse.

                                       29.4.2014

                                       46.

                                       Denys Volodymyrovych PUSHYLIN (Денис Володимирович ПУШИЛIН)
                                       Denis Vladimirovich PUSHILIN (Денис Владимирович ПУШИЛИН)

                                       Data nașterii: 9.5.1981 sau 9.5.1982
                                       Locul nașterii: Makiivka (oblastul Donețk)

                                       Unul dintre liderii «Republicii Populare Donețk». A participat la capturarea și ocuparea administrației regionale din Donețk în 2014. Până la 4 septembrie 2015, așa-numit vicepreședinte al «Consiliului Popular» al așa-numitei «Republici Populare Donețk». De la 4 septembrie 2015, «președinte» al «Consiliului Popular al Republicii Populare Donețk». Așa-numit «șef interimar al Republicii Populare Donețk» după 7 septembrie 2018. Așa-numit «șef al Republicii Populare Donețk» după așa-numitele alegeri din 11 noiembrie 2018.

                                       29.4.2014

                                       55.

                                       Igor Nikolaevich BEZLER [alias Bes (diavol)]
                                       (Игорь Николаевич БЕЗЛЕР)
                                       Ihor Mykolayovych BEZLER
                                       (Iгор Миколайович БЕЗЛЕР)

                                       Data nașterii: 30.12.1965
                                       Locul nașterii: Simferopol, Crimeea

                                       Unul dintre foștii lideri ai miliției autoproclamate a orașului Horlivka. A preluat controlul clădirii Biroului Serviciului de Securitate al Ucrainei din regiunea Donețk și, ulterior, a capturat sediul districtual al Ministerului Afacerilor Interne din orașul Horlivka. Are legături cu Igor Strelkov/Girkin sub a cărui conducere a fost implicat în asasinarea lui Volodymyr Rybak, deputat al poporului în Consiliul Municipal al orașului Horlivka.
                                       Rămâne activ în sprijinirea acțiunilor sau politicilor separatiste.

                                       12.5.2014

                                       83.

                                       Ekaterina Yurievna GUBAREVA
                                       (Екатерина Юрьевна ГУБАРЕВА)
                                       Kateryna Yuriyivna GUBARIEVA (HUBARIEVA)
                                       (Катерина Юрiївна ГУБАРЄВА)

                                       Data nașterii: 5.7.1983 sau 10.3.1983
                                       Locul nașterii: Kahovka (oblastul Herson)

                                       În calitatea sa de fost așa-numit «ministru al afacerilor externe», a fost responsabilă de apărarea așa-numitei «Republici Populare Donețk», subminând astfel integritatea teritorială, suveranitatea și independența Ucrainei. Asumând acest rol și acționând în această calitate, a sprijinit, prin urmare, acțiuni și politici care subminează integritatea teritorială, suveranitatea și independența Ucrainei. Rămâne activă în sprijinirea acțiunilor și politicilor separatiste.
                                       Fostă membră a așa-numitului «Consiliu Popular» al «Republicii Populare Donețk» (până în noiembrie 2018).

                                       25.7.2014

                                       89.

                                       Oksana TCHIGRINA,
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Data nașterii: posibil 23.7.1981

                                       Fost purtător de cuvânt al așa-numitului «guvern» al așa-numitei «Republici Populare Lugansk», care a făcut declarații justificând, printre altele, doborârea unei aeronave militare ucrainene, luarea de ostatici și activitățile de luptă ale grupărilor armate ilegale, care au subminat, în consecință, integritatea teritorială, suveranitatea și unitatea Ucrainei.
                                       Fost purtător de cuvânt al Serviciului de presă al LNR.
                                       Rămâne activ în sprijinirea acțiunilor sau politicilor separatiste.

                                       30.7.2014

                                       91.

                                       Sergey Vadimovich ABISOV
                                       (Сергей Вадимович АБИСОВ)
                                       Sergiy (Serhiy) Vadymovych ABISOV
                                       (Сергiй Вадимович АБIСОВ)

                                       DOB 27.11.1967
                                       Locul nașterii: Simferopol, Crimeea

                                       Acceptând numirea sa în calitate de așa-numit «ministru de interne al Republicii Crimeea» de către Președintele Rusiei (Decretul nr. 301) la 5 mai 2014 și prin acțiunile sale în calitate de așa-numit «ministru de interne» a subminat integritatea teritorială, suveranitatea și unitatea Ucrainei.
                                       Demis din funcția de așa-numit «ministru de interne al Republicii Crimeea» în iunie 2018.

                                       30.7.2014

                                       97.

                                       Vladimir Petrovich KONONOV (alias «Țarul»)
                                       (Владимир Петровнч КОНОНОВ)
                                       Volodymyr Petrovych KONONOV
                                       (Володимир Петрович КОНОНОВ)

                                       Data nașterii: 14.10.1974
                                       Locul nașterii: Gorski, oblastul Lugansk

                                       La 14 august 2014 l-a înlocuit pe Igor Strelkov/Girkin în calitatea de așa-numit «ministru al apărării» al «Republicii Populare Donețk». Se presupune că din aprilie 2014 este comandantul unei divizii a luptătorilor separatiști din Donețk și că a promis să ducă la îndeplinire misiunea strategică de a respinge agresiunea militară a Ucrainei. Prin urmare, Kononov a sprijinit acțiuni și politici care subminează integritatea teritorială, suveranitatea și independența Ucrainei.
                                       Demis din funcția de așa-numit «ministru al apărării» în septembrie 2018.

                                       12.9.2014

                                       102.

                                       Andrei Nikolaievich RODKIN
                                       (Андрей Николаевич РОДКИН)

                                       Data nașterii: 23.9.1976
                                       Locul nașterii: Moscova

                                       Fost reprezentant la Moscova al așa-numitei «Republici Populare Donețk». În declarațiile sale a vorbit, printre altele, despre disponibilitatea milițiilor de a purta un război de gherilă și despre confiscarea de către acestea a unor sisteme de armament de la forțele armate ucrainene. Prin urmare, el a sprijinit acțiuni și politici care subminează integritatea teritorială, suveranitatea și independența Ucrainei.
                                       Unul dintre foștii lideri ai «Uniunii voluntarilor din Donbas».
                                       Rămâne activ în sprijinirea acțiunilor sau politicilor separatiste.

                                       12.9.2014

                                       103.

                                       Alexandr Akimovich KARAMAN
                                       (Александр Акимович КАРАМАН)
                                       Alexandru CARAMAN

                                       Data nașterii: 26.7.1956
                                       Locul nașterii: Cioburciu, raionul Slobozia, acum Republica Moldova

                                       Fost așa-numit «viceprim-ministru pentru afaceri sociale» al «Republicii Populare Donețk». Asociat cu Vladimir Antyufeyev, care a fost răspunzător de activitățile «guvernamentale» separatiste ale așa-numitului «Guvern al Republicii Populare Donețk». Prin urmare, el a sprijinit acțiuni și politici care subminează integritatea teritorială, suveranitatea și independența Ucrainei. Protejat al fostului viceprim-ministru al Rusiei, Dmitri Rogozin. Fost șef al «departamentului administrativ al Consiliului de Miniștri» al «Republicii Populare Donețk».
                                       Până în martie 2017, așa-numit «reprezentant plenipotențiar al președintelui» așa-numitei «Republici Moldovenești Nistrene» pe lângă Federația Rusă.
                                       Rămâne activ în sprijinirea acțiunilor sau politicilor separatiste.

                                       12.9.2014

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Data nașterii: 29.9.1982 sau 23.9.1982

                                       În fosta sa calitate de așa-numit «șef al Comisiei electorale centrale din Lugansk», a fost responsabil pentru organizarea așa-numitelor «alegeri» din 2 noiembrie 2014 din «Republica Populară Lugansk». Aceste «alegeri» au încălcat legislația Ucrainei și au fost, prin urmare, ilegale. Între octombrie 2015 și decembrie 2017, a ocupat așa-zisa funcție de «ministru al justiției» al «Republicii Populare Lugansk».
                                       În consecință, prin asumarea acestor calități și prin acțiunile întreprinse în temeiul acestora, precum și prin organizarea «alegerilor» ilegale, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze Ucraina.
                                       Continuă să sprijine și să legitimeze politicile separatiste, în cooperarea cu autoritățile separatiste.

                                       29.11.2014

                                       122.

                                       Larisa Leonidovna AIRAPETYAN (alias Larysa AYRAPETYAN, Larisa AIRAPETYAN sau Larysa AIRAPETYAN)
                                       (Лариса Леонидовна АЙРАПЕТЯН)
                                       (Лариса Леонiдiвна АЙРАПЕТЯН)

                                       Data nașterii: 21.2.1970

                                       Fost așa-numit «ministru al sănătății» al așa-numitei «Republici Populare Lugansk». A candidat în cadrul așa-numitelor «alegeri» din 2 noiembrie 2014 la postul de «șef» al așa-numitei «Republici Populare Lugansk».
                                       Respectivele «alegeri» încalcă legislația Ucrainei și sunt, prin urmare, ilegale.
                                       În consecință, prin asumarea acestei calități și prin acțiunile întreprinse în temeiul acesteia, precum și prin participarea formală în calitate de candidat la «alegerile» ilegale, a sprijinit activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.
                                       Rămâne activ în sprijinirea acțiunilor sau politicilor separatiste.

                                       29.11.2014

                                       129.

                                       Yevgeniy Eduardovich MIKHAYLOV (alias Yevhen Eduardovych MYCHAYLOV)
                                       (Евгений Эдуардович МИХАЙЛОВ)
                                       (Євген Едуардович МИХАЙЛОВ)

                                       Data nașterii: 17.3.1963
                                       Locul nașterii: Arhanghelsk

                                       Fost așa-numit «ministru al Consiliului de Miniștri» (șeful administrației pentru afaceri guvernamentale) al «Republicii Populare Donețk».
                                       Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                                       Rămâne activ în sprijinirea acțiunilor sau politicilor separatiste.

                                       29.11.2014

                                       132.

                                       Vladyslav Mykolayovych DEYNEGO (alias Vladislav Nikolayevich DEYNEGO)
                                       (Владислав Миколайович ДЕЙНЕГО)
                                       (Владислав Николаевич ДЕЙНЕГО)

                                       Data nașterii: 12.3.1964
                                       Locul nașterii: Romny, oblastul Sumy
                                       Ромны, Сумская область

                                       Fost «șef adjunct» al «Consiliului Popular» al așa-numitei «Republici Populare Lugansk».
                                       Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                                       În prezent ocupă așa-zisa funcție de «ministru interimar al afacerilor străine» al așa-numitei «Republici Populare Lugansk».

                                       29.11.2014

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Data nașterii: 20.5.1972 sau 30.5.1972
                                       Locul nașterii: Lugansk

                                       Fost așa-numit «ministru al justiției» al așa-numitei «Republici Populare Lugansk» ilegale. Fost președinte al «Comisiei electorale centrale» a așa-numitei «Republici Populare Lugansk».
                                       Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                                       Demis din funcția de președinte al «Comisiei electorale centrale» a așa-numitei «Republici Populare Lugansk» în iunie 2018.

                                       16.2.2015

                                       142.

                                       Aleksandr Yurievich TIMOFEEV
                                       (Александр Юрьевич ТИМОФЕЕВ)
                                       Oleksandr Yuriyovych TYMOFEYEV
                                       (Олександр Юрiйович ТИМОФЕЄВ)

                                       Data nașterii: 15.5.1971
                                       Locul nașterii: Nevinnomyssk, kraina Stavropol
                                       Невинномысск, Ставропольский край

                                       Fost așa-numit «ministru al finanțelor și impozitelor» al «Republicii Populare Donețk».
                                       Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                                       Demis din funcția de așa-numit «ministru al finanțelor și impozitelor» în septembrie 2018.

                                       16.2.2015

                                       149.

                                       Andrei Valeryevich KARTAPOLOV
                                       (Андрей Валерьевич КАРТAПOЛOВ)

                                       Data nașterii: 9.11.1963
                                       Locul nașterii: RDG (DDR)

                                       Fost comandant al Districtului militar de vest. Fost director al Departamentului de operații principale și șef adjunct al Statului-Major al forțelor armate ale Federației Ruse. A fost implicat activ în elaborarea și punerea în aplicare a campaniei militare a forțelor ruse în Ucraina.
                                       Potrivit activităților stabilite ale Statului-Major, prin exercitarea controlului operațional al forțelor armate, a fost implicat în mod activ în elaborarea și punerea în aplicare a politicii Guvernului Rusiei de amenințare a integrității teritoriale, a suveranității și a independenței Ucrainei.
                                       Ministru adjunct al apărării din iulie 2018.

                                       16.2.2015”

                        Entități

                                       Nume

                                       Date de identificare

                                       Motive

                                       Data includerii pe listă

                                       „4.

                                       Așa-numita «Republică Populară Donețk»
                                       «Донецкая народная республика»
                                       «Donétskaya naródnaya respúblika»

                                       Informații oficiale:
                                       https://dnr-online.ru/
                                       http://smdnr.ru/
                                       https://dnrsovet.su/
                                       https://denis-pushilin.ru/

                                       Așa-numita «Republică Populară Donețk» a fost declarată la 7 aprilie 2014.
                                       Răspunzătoare pentru organizarea referendumului ilegal din 11 mai 2014. Declarație de independență la 12 mai 2014.
                                       La 24 mai 2014, așa-numitele «Republici Populare» Donețk și Lugansk au semnat un acord privind crearea așa-numitului «Stat Federal al Novorossiya».
                                       Acest fapt încalcă dreptul constituțional ucrainean și, prin urmare, dreptul internațional, subminând astfel integritatea teritorială, suveranitatea și independența Ucrainei.
                                       Este, de asemenea, implicată în recrutarea pentru grupări armate separatiste ilegale, amenințând astfel stabilitatea sau securitatea Ucrainei.

                                       25.7.2014

                                       5.

                                       Așa-numitul «Stat Federal al Novorossiya»
                                       «Федеративное государство Новороссия»
                                       «Federativnoye Gosudarstvo Novorossiya»

                                       Comunicate de presă oficiale:
                                       http://novopressa.ru/
                                       http://novorossia-tv.ru/
                                       http://novorossia.today/
                                       http://novorossiia.ru/
                                       https://www.novorosinform.org/

                                       La 24 mai 2014, așa-numitele «Republici Populare» Donețk și Lugansk au semnat un acord privind crearea așa-numitului «Stat Federal al Novorossiya» nerecunoscut.
                                       Acest fapt încalcă dreptul constituțional ucrainean și, prin urmare, dreptul internațional, amenințând astfel integritatea teritorială, suveranitatea și independența Ucrainei.

                                       25.7.2014

                                       24.

                                       Republica Donețk (Organizație publică)
                                       Донецкая республика

                                       Informații oficiale:
                                       http://oddr.info/

                                       «Organizație» cu caracter public care a prezentat candidați în așa-numitele «alegeri» din așa-numita «Republică Populară Donețk», la 2 noiembrie 2014 și la 11 noiembrie 2018. Respectivele «alegeri» încalcă legislația Ucrainei și sunt, prin urmare, ilegale.
                                       Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina. Înființată de Andriy PURGIN, a fost condusă de Alexander ZAKHARCHENKO. În 2018 a prezentat un candidat, Denis PUSHYLIN, la funcția de «șef» al așa-numitei «Republici Populare Donețk».

                                       29.11.2014

                                       25.

                                       Pace pentru Regiunea Lugansk (Mir Luganschine)
                                       Мир Луганщине

                                       https://mir-lug.info/

                                       «Organizație» cu caracter public care a prezentat candidați în așa-numitele «alegeri» din așa-numita «Republică Populară Lugansk», la 2 noiembrie 2014 și la 11 noiembrie 2018. Respectivele «alegeri» încalcă legislația Ucrainei și sunt, prin urmare, ilegale.
                                       Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                                       29.11.2014

                                       26.

                                       Libertate pentru Donbass (alias «Free Donbas», «Svobodny Donbass»
                                       Свободньιй Донбасс

                                       http://www.odsd.ru/

                                       «Organizație» cu caracter public care a prezentat candidați în așa-numitele «alegeri» din așa-numita «Republică Populară Donețk», la 2 noiembrie 2014 și la 11 noiembrie 2018. Respectivele alegeri încalcă legislația Ucrainei și sunt, prin urmare, ilegale.
                                       Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                                       29.11.2014

                                       28.

                                       Uniunea Economică Lugansk (Luganskiy Ekonomicheskiy Soyuz)
                                       Луганский экономический союз

                                       Informații oficiale:
                                       https://nslnr.su/about/obshchestvennye-organizatsii/337/
                                       https://vk.com/public97306393

                                       «Organizație cu caracter social» care a prezentat candidați în așa-numitele «alegeri» ilegale din așa-numita «Republică Populară Lugansk», la 2 noiembrie 2014 și la 11 noiembrie 2018. A prezentat un candidat, Oleg AKIMOV, la funcția de «șef» al așa-numitei «Republici Populare Lugansk» în 2014 și la funcția de membru al așa-numitului «Consiliu Popular al Republicii Populare Lugansk» în 2018. Respectivele «alegeri» încalcă legislația Ucrainei și sunt, prin urmare, ilegale.
                                       Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                                       29.11.2014”


title: Decizia (PESC) 2019/416 a Consiliului din 14 martie 2019 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  15.3.2019

                  RO

                  Jurnalul Oficial al Uniunii Europene

                  L 73/117

         DECIZIA (PESC) 2019/416 A CONSILIULUI
         din 14 martie 2019
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Decizia 2014/145/PESC (1).

                     (2)

                     Având în vedere recurgerea la forță de către Federația Rusă, care s-a soldat cu arestarea unor militari ucraineni și cu confiscarea unor vase la 25 noiembrie 2018 în strâmtoarea Kerch, ceea ce constituie o încălcare atât a dreptului internațional, cât și a suveranității și a integrității teritoriale a Ucrainei, Consiliul consideră că pe lista persoanelor, entităților și organismelor cărora li se aplică măsuri restrictive astfel cum sunt prevăzute în anexa la Decizia 2014/145/PESC ar trebui adăugate opt persoane.

                     (3)

                     Prin urmare, anexa la Decizia 2014/145/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Persoanele care figurează în anexa la prezenta decizie se adaugă pe lista prevăzută în anexa la Decizia 2014/145/PESC.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 14 martie 2019.

                  Pentru Consiliu

                  Președintele

               G. CIAMBA

            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).

            ANEXĂ
            Se adaugă următoarele persoane pe lista persoanelor prevăzută în anexa la Decizia 2014/145/PESC:

                           Nume

                           Date de identificare

                           Motive

                           Data includerii pe listă

                           „176.

                           Sergey Nikolayevich STANKEVICH
                           (Сергей Николаевич СТАНКЕВИЧ)

                           Sexul: masculin;
                           Data nașterii: 27.1.1963

                           Șef al direcției poliției de frontieră din cadrul Serviciului Federal de Securitate al Federației Ruse pentru „Republica Crimeea și orașul Sevastopol”, contraamiral. În această calitate, a fost responsabil de acțiunile pe care flota navală a pazei de coastă a Federației Ruse le-a desfășurat la 25 noiembrie 2018 împotriva Ucrainei și care au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019

                           177.

                           Andrey Borisovich SHEIN
                           (Андрей Борисович ШЕИН)

                           Sexul: masculin;
                           Data nașterii: 10.6.1971

                           Șef adjunct al direcției poliției de frontieră – șef al unității de pază de coastă din cadrul Serviciului Federal de Securitate al Federației Ruse pentru „Republica Crimeea și orașul Sevastopol”. În această calitate, a participat la operațiile împotriva navelor ucrainene și a echipajelor acestora în cadrul acțiunilor desfășurate la 25 noiembrie 2018 de către Federația Rusă împotriva Ucrainei, care au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019

                           178.

                           Aleksey Mikhailovich SALYAEV/
                           Aleksey Mikhailovich SALYAYEV
                           Oleksii Mykhailovych SALIAIEV
                           (Алексей Михайлович САЛЯЕВ, Олексій Михайлович САЛЯЄВ)

                           Sexul: masculin;
                           Data nașterii: 22.8.1978

                           Comandant al navei de patrulare la frontieră „Don” (număr de identificare: 353) a Serviciul de Pază de Frontieră din cadrul Serviciului Federal de Securitate al Federației Ruse. S-a aflat la comanda vasului care a participat activ la acțiunile desfășurate la 25 noiembrie 2018 de către Federația Rusă împotriva vaselor ucrainene și a echipajelor acestora și a ciocnit cu pintenul etravei remorcherul de estuar „Yany Kapu” al Marinei Ucrainene. Acțiunile în chestiune au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019

                           179.

                           Andrei SHIPITSIN / SHYPITSIN
                           (Андрей ШИПИЦИН/ ШИПІЦИН)

                           Sexul: masculin;
                           Data nașterii: 25.12.1969

                           Comandant al navei de patrulare la frontieră „Izumrud” a Serviciul de Pază de Frontieră din cadrul Serviciului Federal de Securitate al Federației Ruse. S-a aflat la comanda vasului care a participat activ la acțiunile desfășurate la 25 noiembrie 2018 de către Federația Rusă împotriva vaselor ucrainene și a echipajelor acestora, care au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019

                           180.

                           Aleksey Vladimirovich SHATOKHIN / Oleksii Volodymyrovich SHATOKHIN
                           (Алексей Владимирович ШАТОХИН / Олексій Володимирович ШАТОХІН)

                           Sexul: masculin;
                           Data nașterii: 26.1.1971

                           Șef al Serviciului Punctului de Control Kerch pentru „Republica Crimeea și orașul Sevastopol” din cadrul Serviciului Federal de Securitate al Federației Ruse. A participat la operațiile împotriva navelor ucrainene în cadrul acțiunilor desfășurate la 25 noiembrie 2018 de către Federația Rusă împotriva vaselor ucrainene și a echipajelor acestora, care au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019

                           181.

                           Ruslan Alexandrovich ROMASHKІN
                           (Руслан Александрович РОМАШКИН)

                           Sexul: masculin;
                           Data nașterii: 15.6.1976

                           Șef al Serviciului Punctului de Control din „Republica Crimeea și orașul Sevastopol” din cadrul Serviciului Federal de Securitate al Federației Ruse. În această calitate, el a fost responsabil de coordonarea acțiunilor desfășurate la 25 noiembrie 2018 de către forțele Federației Ruse împotriva vaselor ucrainene și a echipajelor acestora, care au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019

                           182.

                           Sergey Alekseevich SHCHERBAKOV
                           (Сергей Алексеевич ЩЕРБАКОВ; Сергій Олексійович ЩЕРБАКОВ)

                           Sexul: masculin;
                           Data nașterii: 2.11.1986

                           Comandant al navei antisubmarin „Suzdalets” din cadrul Flotei Mării Negre a Federației Ruse. A comandat nava care a participat la acțiunile desfășurate la 25 noiembrie 2018 de către Federația Rusă împotriva navelor ucrainene și a echipajelor acestora și a participat activ la blocarea remorcherului „Yani Kapu” și la confiscarea canonierei înarmate „Nikopol”. Acțiunile în chestiune au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019

                           183.

                           Aleksandr Vladimirovich DVORNIKOV
                           (Александр Владимирович ДВОРНИКОВ)

                           Sexul: masculin;
                           Data nașterii: 22.8.1961
                           Locul nașterii: Ussuriisk, Ținutul Primorie, Federația Rusă

                           Comandant al Districtului militar din sud al forțelor armate ruse, general-colonel și responsabil de forțele militare din regiune, inclusiv din teritoriile ilegal anexate Crimeea și Sevastopol. În această calitate, el a fost responsabil de acțiunile Flotei Mării Negre și ale altor forțe militare desfășurate la 25 noiembrie 2018 de către Federația Rusă împotriva Ucrainei, care au împiedicat accesul vaselor ucrainene la coasta lor din Marea Azov, subminând astfel integritatea teritorială și suveranitatea Ucrainei și subminând securitatea Ucrainei prin perturbarea circulației și operabilității vaselor marinei ucrainene.
                           Acțiunile în chestiune au sprijinit, de asemenea, consolidarea anexării ilegale a peninsulei Crimeea la Federația Rusă.

                           15.3.2019”